23. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ ΚΑΙ ΔΗΜΟΣΙΑΣ ΤΑΞΗΣ  Αριθ.4803/13/9-α της 28 Μαΐου/19 Ιουν. 1992 (ΦΕΚ  Β΄397) (Διόρθ. Σφαλμ. στο ΦΕΚ Β΄115/2  Μαρτ. 1993) Εξαιρέσεις αλλοδαπών από την υποχρέωση τήρησης της διαδικασίας προέγκρισης ή εφοδιασμού με άδεια εργασίας. Έχοντες υπόψη, τη διάταξη του άρθρ.22 παρ.6 του Νόμ. 1975/1991 «Είσοδος-έξοδος, παραμονή, εργασία, απέλαση αλλοδαπών……» (Α΄184), αποφασίζουμε: Άρθρ.1.Εξαιρέσεις από τη διαδικασία προέγκρισης και εφοδιασμού με άδεια εργασίας. 1.Από τη διαδικασία προέγκρισης εξαιρούνται: α.Αλλοδαποί, σύζυγοι ημεδαπών, εφόσον υφίσταται συμβίωση και παρήλθε 2ετία από την τέλεση του γάμου ή είναι γονείς ημεδαπού ανηλίκου. β.Ανταποκριτές ξένου τύπου, οι οποίοι είναι νόμιμα διαπιστευμένοι στη χώρα μας και κατέχουν σχετική βεβαίωση του Υπουργείου Προεδρίας. γ.Αλλοδαποί προπονητές, οι οποίοι προσλαμβάνονται από αθλητικά σωματεία ή συλλόγους στα πλαίσια δικαιώματος πρόσληψης ξένων προπονητών, που προβλέπει ρητά ο νόμος. δ.Μόνο ένας αλλοδαπός ως υπάλληλος για κάθε τουριστικό γραφείο, εφόσον δεν απασχολεί άλλους αλλοδαπούς και ασχολείται με τη διακίνηση σημαντικού αριθμού τουριστών προς τη χώρα μας και συμβάλλει, σύμφωνα με τη βεβαίωση του Ε.Ο.Τ., στην εθνική οικονομία. ε.Διευθυντές ξένων αεροπορικών εταιριών και οι αναπληρωτές τους, ύστερα από σύμφωνη γνώμη της Υπηρεσίας Πολιτικής Αεροπορίας. στ.Αρχηγοί οργανωμένων ομάδων τουρισμού (TOUR LEADERS), ύστερα από σύμφωνη γνώμη του Ε.Ο.Τ.. ζ.Το διδακτικό προσωπικό των αναγνωρισμένων στη χώρα μας ξένων σχολείων, ύστερα από σύμφωνη γνώμη του Υπουργείου Παιδείας. η.Μέλη καλλιτεχνικών συγκροτημάτων που έρχονται στην Ελλάδα στα πλαίσια μορφωτικών ανταλλαγών υπό την αιγίδα του Υπουργείου Πολιτισμού και των Ο.Τ.Α., εφόσον προ 20ημέρου τουλάχιστον από την ημερομηνία έναρξης των εκδηλώσεων, αποστείλουν στα Υπουργεία Εξωτερικών και Δημοσίας Τάξεως έγγραφο, στο οποίο αναφέρονται ο ακριβής τίτλος του συγκροτήματος που μετακαλείται, η χώρα προέλευσής της, ο ακριβής τόπος και χρόνος εμφάνισής του, το σημείο εισόδου του στη χώρα μας, καθώς και ονομαστικό πίνακα των μελών του συγκροτήματος με πλήρη στοιχεία σε λατινικούς χαρακτήρες. Τα συγκροτήματα αυτά επιτρέπεται να παραμείνουν στη χώρα μας μέχρι ένα μήνα, εκτός από τα τσίρκο, τα οποία μπορούν να παραμείνουν μέχρι ένα χρόνο. θ.Η διαδικασία και ο χρόνος παραμονής που προβλέπονται από την προηγούμενη παράγραφο εφαρμόζονται και στις περιπτώσεις που μετακαλούνται από ιδιώτες, πολιτιστικούς συλλόγους ή άλλους φορείς, καλλιτεχνικά συγκροτήματα διεθνούς φήμης (φολκλορικά-μουσικά, θεατρικά, τσίρκο), για παραστάσεις σε κλειστούς ή ανοικτούς χώρους. 2.Από την υποχρέωση εφοδιασμού με άδεια εργασίας απαλλάσονται: α.Οι ανταποκριτές ξένου τύπου που είναι νόμιμα διαπιστευμένοι στη χώρα μας και κατέχουν σχετική βεβαίωση του Υπουργείου Προεδρίας. β.Τα μέλη καλλιτεχνικών συγκροτημάτων που έρχονται στη χώρα μας στα πλαίσια μορφωτικών ανταλλαγών υπό την αιγίδα του Υπουργείου Πολιτισμού και των Ο.Τ.Α.. Άρθρ.2.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. Σελ.336,304 Τεύχος 1175-Σελ.24 